Свободна практика

Обучение по дизайн мислене и дизайн на преживявания Appetizers
2018-09-25 18:00 - 20:00 (Europe/Helsinki) | betahaus, ул. "Крум Попов" 56-58, София, Bulgaria
Това е първото обучение, посветено на дизайн мисленето и дизайна на преживявания – Innovation Appetizers.
Обученията са създадени по оригиналните материали на Hasso Plattner Institute of Design at Stanford, под Creative Commone License 4.0. Целта е участниците да развият умения по дизайн на работата си, да научат каква е разликата между дизайн на работата и работа по дизайна, да подобрят работата си в екип, да подхранят своето въображение и колективно творчество.
Темата на първия Innovation Appetizer е образованието: идеи и решения как да махнем смартфоните от ръцете на децата, като същевременно ги включим в работния процес в училище.
За кого е подходящо събитието

Фрийлансъри, предприемачи, иноватори, които работят в областта на образованието и творческите свободни професии, комуникациите, управлението на хора.

Лектори

Леона Асланова, съосновател на Innovation Starter, и Венеция Нецова – Ангова, председател на АBLE.

Вход платен. Таксата се заплаща на място. Събитието е безплатно за учители и университетски преподаватели.
Регистрацията за събитието ще бъде отворена до 17 септември, понеделник.

Представяне на книгата за кариерна промяна „От любов към себе си“
2018-09-25 18:30 - 21:00 | City Stage, бул. Витоша 1, София
Консултантът по кариерно развитие и личен брандинг Лили Георгиева ще представи настолната книга „От любов към себе си“. В нея тя споделя своя личен и професионален опит за кариерната промяна с практически насоки и инструменти, които всеки може да приложи. Книгата съдържа 30 истории на български жени в промяна – София Йотова, създател на Foodie Boulevard, Боряна Герасимова, предприемач в сферата на персонализираната медицина, д-р Мариана Тодорова –футуролог, etc.
За кого е предназначено събитието

За всички, които обмислят завой в професионален план, или имат идея за собствен бизнес.

Лектор

Лили Георгиева е консултант по кариерно развитие и личен брандинг.

Вход безплатен, със задължителна предварителна регистрация. При проблеми с регистрацията, моля пишете на ел.поща с адрес lillie@lilliegerogieva.com.

Soft Unit Conference
2018-09-28 10:00 - 2018-09-29 18:00 | Sofia Event Center, бул. "Черни връх" 100, София, 1407, Bulgaria
Soft Unit Conference е насочена както към млади таланти, така и към експерти, които търсят професионално развитие в сферата на софтуерните разработки, дигиталния маркетинг, предприемачеството, блокчейн технологиите. Освен лекции, ще има и уъркшопи.
Soft Unit Conference започва и кампания под мотото „Останете тук, където вашата история има значение!“. Целта ѝ е да включи и отличи компаниите, които насърчават младите да останат в България и да бъдат двигател на технологичната промяна.
За кого е предназначено събитието

За ИТ и маркетинг специалисти, финансисти, предприемачи, собственици на малък и среден бизнес в областта на високите технологии, финансите, блокчейн търговията.

Лектори

Над 25 български и международни лектори, предприемачи и специалисти. Вижте пълната програма.

Вход платен, със задължителна предварителна регистрация . Предлагат се два вида билети:

Full Pass 160 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложители и зона за нетуъркинг)
VIP 230 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложителите и зоната за нетуъркинг, вечеря с лекторите и афтър парти)
15 лв – вход за афтър парти

SEO стратегии за стартиращи проекти
2018-10-01 18:30 - 21:30 | CowOrKing Space by Puzl, бул. "Черни връх" 47, София, Bulgaria
Основните въпроси, на които лекторът Владимир Драгиев ще отговори, са: кои са най-ефективните SEO стратегии за стартиращите проекти, как се планира SEO стратегия, кога да очакваме резултати, кои са най-честите грешки.
За кого е предназначено събитието

За фрийлансъри и собственици на малък и среден бизнес.

Лектор

Владимир Драгиев е SEO/SEM специалист с над 10 годишен опит. Работи като SEO Lead в една от големите онлайн медийни компании в България.

Вход безплатен, с препоръчителна предварителна регистрация.

Online Advertising конференция
2018-10-19 08:30 - 19:30 | Sofia Event Center, бул. "Черни връх" 100, София, 1407, Bulgaria
Конференцията дава възможност за обучение и обмяна на опит на специалисти в рекламата и SEO, представители на бизнеса, собственици на онлайн магазини и мобилни приложения в три направления – SEO, PPC и е-търговия. Събитието е целодневно, като лекциите се провеждат в три паралелни потока. Лекциите са насочени към начинаещи, напреднали и професионалисти, според темата.
За кого е предназначено събитието

За специалисти в областта на онлайн рекламата и оптимизацията на уеб съдържание, представители и собственици на онлайн магазини и разработчици на мобилни приложения.

Лектори

Повече от 25 лектори. Пълната програма на събитието е публикувана на сайта му.

Вход платен, със задължителна предварителна регистрация.

Билет от 240 лв., който не включва видео от презентациите на лекторите
Билет от 280 лв., който включва и видео от презентациите.

Семинар „Данъчно и счетоводно третиране на трансакции с криптовалута“
2018-10-19 09:30 - 17:00 | Зала КИТОВ, зала КИТОВ ЦЕНТЪР, ул. Люлин планина № 33 а, София
Тема на обучението са счетоводни аспекти на добиването на криптовалути, отчитането им, както и какво представлява данъчното третиране на трансакциите и какви са ДДС задълженията.
За кого е предназначено събитието

За ИТ фрийлансъри и предприемачи, работещи в сферата на търговията с криптовалути.

Лектори

Георги Денборов, данъчен адвокат
Теодор Тодоров, одитор

Вход платен, с предварителна регистрация. Цена – 170 лв. без ДДС. Втори и следващ участник от една организация ползват 10% отстъпка. В цената са включени материали, кафе-пауза и обяд.
Сумата се превежда по сметката на „Китов център“ ЕООД
[REDACTED]; BIC: BUIBBGSF

Местата за семинара са ограничени. Заявката е активна при получено плащане.

Двудневно обучение „Как да продаваме творчески продукт“
2018-10-20 10:00 - 2018-10-22 21:00 | Генератор, бул. Черни връх 47, София
Известно е, че повечето хора на изкуството не са особено добри в пласирането на творенията си и целта на това обучение е създадено, за да им помогне.
Първият ден фокусът е върху продуктовото позициониране, управлението на разходите и ценообразуването.
Втория ден е посветен на маркетинга, продажбите, начините за привличане на финансиране. В края на обучението участниците трябва да създадат и 6-месечен маркетингов план.
За кого е предназначено събитието

За хора на изкуството от всяка област; дизайнери; маркетолози и предприемачи, които искат да продават произведения на изкуството.

Лектор

Модератор е Ина Тончева, която работи за Progress Telerik и V-Ray Chaos Group. Създател на сайта The Wall Today. Отскоро се занимава с бутиково студио за осветление.

Вход платен, със задължителна предварителна регистрация. Цената е за двата дни на обучението.

Цена за един участник – 60 лв.
Цена за двама – 100 лв.
Цена за студенти и пенсионери – 45 лв.

Ако имате въпроси, пишете на hello@generatorsofia.com със subject: HOW TO with INA TONCHEVA) или звъннете на телефон +359 889749045.

Майсторски клас по дигитален маркетинг
2018-10-20 10:00 - 2018-11-11 17:00 | Културен център GB, ул. Уилям Гладстон 8, София
Курсът дава базови практически знания и ви помага да развиете умения във всички аспекти на дигиталния маркетинг. Специалисти от реалния бизнес разглеждат теми като:

основни понятия, видове онлайн реклама,
стратегии за дигитално маркетиране,
развиване на онлайн услуги,
социални медии,
работа с търсачки и маркетинг за търсачки (SEO&SEM),
програматик реклама, онлайн и видео маркетинг,
работа с данни и разчитането им,
брандирано съдържание,
маркетинг чрез съдържание и др.

За кого е предназначено събитието

За фрийлансъри в областта на дигиталния маркетинг, реклама, планирането, изпълнението и измерването на дигитални маркетингови стратегии, собственици на бизнеси, консултанти.

Лектори

Лекторите са представители на Нетинфо, Digital Connection, BTV Медия Груп, Инвестор, Дневник, Dentsu Aegis Network, Interactive Share, OLX, guts&brains DDB, xplora.bg, Crimtan, Netpeak, Advertise.bg, EasyAds, Httpool, ABC-Design и други.

За подробности вижте програмата на обучението.
Вход платен, с предварителна регистрация до 19 октомври и по ел.поща на адрес office@iabbg.net. Курсът е съботно-неделен и продължава 4 уикенда – от 20 октомври до 11 ноември.

Цена – 400 лв с ДДС.
Всички членове на IAB Bulgaria ползват 50% намаление.

Семинар „Как да развием бизнес в иновативни пазарни ниши в ИКТ сектора?“
2018-10-26 19:00 - 21:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Икономическият експерт в областта на ИКТ бизнеса Тодор Галев ще представи някои от пазарните ниши, в които български фирми са се утвърдили като иновационни лидери на международния пазар. Ще се запознаете и с възможността за оценка на управлението на иновациите в ИКТ компаниите по методиката на академия IMProve – Digital Innovation Quotient.
За кого е предназначено събитието

За ИТ специалисти, предприемачи, собственици на малък и среден бизнес в ИКТ сектора.

Лектори

Д-р Тодор Галев е консултант в областта на иновации, технологичен трансфер и дигитализация на икономиката.
Проф. Теодора Георгиева е лицензиран консултант по оценка на иновационен мениджмънт съгласно методологията IMProve. Повече за лекторите четете на сайта на събитието.

Вход безплатен, с препоръчителна предварителна регистрация.

Обучение „Разказването на истории като бизнес инструмент“
2018-11-02 - 2018-11-03 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Двудневното обучение разглежда разказването на истории като бизнес инструмент. Лекторите ще представят основните принципи в разказването на истории в контекста на маркетинга, продажбите и управлението на хора. Участниците ще практикуват различни формати с цел създаване на запомнящи се преживявания, които мотивират, ангажират и обединяват както клиентите, така и екипите.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес, журналисти, продуктови мениджъри.

Лектори

Мария Падалски и Ангелина Пенкова от агенция People Portal.

Вход платен, с предварителна регистрация.

Ранна регистрация до 20.10.2018 с цена 290 лв. без ДДС
Регистрация след 20.10.2018 с цена 375 лв. без ДДС
При регистрация на повече от 1 участник от компания е валидно специално предложение. За подробности пишете на емайл maria@peopleportal.eu

Информационна среща за обучение „Млад предприемач – стартирай бизнес в дигиталната ера“
2018-11-05 19:30 - 20:30 | Зала Лозенец, ул. Бисер, 2, София
Обученията за стартиране на собствен бизнес по проект „Млад предприемач“ предлагат базови знания за разработването на собствена практика в областта на дигиталните технологии и управлението на ресурсите за нея. Проектът е насочен към 200 млади предприемача в София и Перник. Обученията са изцяло практически, по 10 дни, след което участниците ще получат и безплатен достъп до лични консултации с преподавателите. Занятията ще се провеждат от януари 2019 г.
За кого е предназначено събитието

За хора над 18 години, безработни и неактивни лица, тоест такива, които нямат трудов договор или собствена фирма. Занятията ще се провеждат от януари 2019 г.

Лектори

Георги Христулев, експерт в сферата на е-mail маркетинга, и Стойне Василев – финансов експерт.

Вход безплатен, с предварителна регистрация.

Семинар „Как да стартирам бизнес от А до Я“ 2018
2018-11-17 - 2018-11-18 | Център Essence, бул. 6 септември, 37, София
Семинарът „Как да стартирам бизнес от А до Я“ 2018 разглежда реални бизнес казуси и подпомага начинаещи и развиващи се предприемачи да постигнат целите си. Стойне Василев споделя своя близо 15-годишен опит като предприемач и бизнес консултант.
За кого е предназначено събитието

За фрийлансъри и хора, които планират своя собствена бизнес практика.

Лектор

Стойне Василев е бизнес коуч, предприемач и създател на Академията за стартиране на реален бизнес СтартБизнес.bg. Автор на книгата „Умни пари“. Създател на Smartmoney.bg.

Вход платен, с предварителна регистрация. До 30 септември важи отстъпка от цената от 10% с промокод „RANO10“.
Цени:

Базов пакет – 148 лв. – включва участие в обучението, кетъринг, материали и сертификат.
VIP пакет – 298 лв. – включва участие в обучението, кетъринг, материали и сертификат, две коучинг сесии
Premium пакет – 898 лв – включва участие в обучението, кетъринг, материали и сертификат, 3-месечна индивидуална програма.

Bootcamp за дигитални социални иновации
2018-11-18 09:00 - 18:00 | Стопански факултет на Софийски университет, бул. "Цариградско шосе" 125, бл.3, София
Eднодневният bootcamp за дигитални социални иновации е част от POWER Idea Contest for Sustainable Communities – международно състезание за иновативни идеи и решения в областта на устойчивото развитие.
То дава възможност на участниците да развият решение на проблем в сферата на устойчивото развитие: от идея до конкретно предложение и първи прототип. Ще се прилага методологията Design Sprint, която Google използват, за да развиват продуктите си. Кандидатите ще имат възможност да спечелят менторска и финансова подкрепа за реализирането на идеята си.
За кого е предназначено събитието

За фрийлансъри, активисти от неправителствения сектор и социални предприемачи, които имат интерес към дигиталните технологии.

Лектори

Предприемачи и ИТ специалисти от различни бизнес и неправителствени организации. Очаквайте подробности на сайта на организаторите.

Вход безплатен, с предварителна регистрация.
Приемат се до 15 участника. Необходимо е те да си носят лаптоп или мобилен телефон/таблет. Събитието ще се води на български език, но е задължително участниците да владеят английски на добро ниво. Ще бъде осигурен кетъринг.

Дискусия „Престъпление и наказание в дигитална среда“
2018-11-21 19:00 - 21:00 | Софийски университет, бул. "Климент Охридски" 10, София
Тема на събитието са електронните средства, които се използват при доказването на наказателния и гражданския процес в България.
Лекторите ще отговорят на въпроси като това как се доказва престъпление с отражение в киберпространството, какви са особеностите на електронните доказателства в наказателния процес, какво правят разследващите органи, за да получат достъп до електронни доказателства.
Ще се дискутира и върху това кои са най-честите случаи на непозволено увреждане в интернет, как да се защитим срещу такова, и какви електронни доказателства можем да ползваме, за да защитим правата си пред съд.
За кого е предназначено събитието

За юристи, специалисти по кибер сигурност, дигитален маркетинг.

Лектори

Богдан Млъчков и адв. Димо Господинов

Вход безплатен, с предварителна регистрация.
.

Ден на жената предприемач
2018-11-27 15:00 - 17:00 | конферентна зала на Дом на Европа, ул. „Г.С.Раковски“ №124, София, Bulgaria
През 2018 година за първи път в България се отбелязва Денят на жената предприемач. На конференцията ще говорят успешни предприемачки, които споделят своя професионален и личен опит. Ще бъдат представени и възможности за развитие и финансиране на бизнес начинания за жени.
За кого е подходящо събитието

Фрийлансъри и предприемачи жени

Лектори

Жюстин Томс, Габриела Апостолова, Елица Стоилова и др.

Вход безплатен, с предварителна регистрация.

Хакатон за София
2018-11-30 18:00 - 2018-12-02 18:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Хакатонът събира експерти, които търсят технологични решения за подобряването на качеството на живот в София и имат желание да се включат в стратегическото планиране на града.
Целта на настоящия хакатон е да се потърсят предложения за анализ или визуализиране на данни, създаване или оптимизиране на процеси и умно управление в работата по създаването на визия за София.
Трите отбора, разработили и представили най-добро технологично решение по време на хакатона, ще получат парични награди – 2000 лв. за първо, 1000 лв. за второ и 500 лв. за трето място.
За кого е предназначено събитието

За ИТ специалисти, за експерти по градско планиране, за архитекти, представители на НПО сектора, юристи, журналисти, активни граждани.

Лектори

Журито се състои от Здравко Здравков, главен архитект на Столична община, Николай Костов, преподавател във Software University, Светослав Димов, CEO на Dev.bg, Елица Панайотова, координатор на инициативата Зелена София, Владимир Данаилов от Sofia Investment Agency, Вероника Манова, експерт към СОС, Любо Георгиев, ръководител на Визия за София. Ментори са Радослав Георгиев от HackSoft, софтуерния инженер Божидар Божанов, Деян Спасов от Оцениме.бг, Боян Бонев от Gaida.ai

Вход безплатен, с предварителна регистрация.

Представяне на предприемаческа програма ABLE Activator
2018-12-06 19:00 - 20:30 | Leanplum Bulgaria, бул. Княгиня Луиза, 2, София
Нова програма за младежко предприемачество стартира през февруари 2019г.
ABLE Activator цели да развие предприемаческите и лидерските умения на 30 активни млади хора (студенти и млади професионалисти до 35-годишна възраст), като им даде пряк достъп до ресурси в предприемаческата екосистема и практическо знание за развиването на свой бизнес.
Първото издание на проекта започва на 15 февруари 2019 г., а кандидатури за участие се приемат до 21 декември 2018 г.
За кого е предназначено събитието

За начинаещи предприемачи, фрийлансъри, студенти.

Вход безплатен.

Софийски международен панаир на книгата
2018-12-11 - 2018-12-16 | НДК, пл."България"1, София
46-ото издание на Софийския международен панаир на книгата под мотото „Четири страни – един език“ ще представи повече от 160 участници от България и чужбина.
За шеста поредна година, паралелно с панаира, се провежда Софийският международен литературен фестивал. На фокус в тазгодишно издание е немскоезичната литературата на Германия, Австрия, Швейцария и Лихтенщайн. Програмата му включва 11 гост автори и над 70 български участника в различни формати – срещи с автори, дискусии, изложби и детска програма.
За кого е предназначено събитието

За всички, които обичат да четат.

Вход свободен.

Среща на травъл блогърите в България
2018-12-11 19:00 - 21:00 | Клуб на пътешественика, ул. "Сердика" 19, София
Това е последната среща на клуба на блогърите пътешественици за 2018 г. Програмата е свободна. Участниците ще обменят пътешественически ентусиазъм и ще споделят идеи за нови дестинации и пътувания.
За кого е предназначено събитието

За блогъри-пътешественици и пътешественици.

Вход свободен.

Лекция „Как да стана по-добър говорител/лектор през 2019 г.?“
2018-12-12 19:30 - 20:30 | 365labs, ул. "Ангел Кънчев" 3, София
Борис Христов ще представи полезни техники и ще сподели опита си на говорител и лектор на различни събития.
За кого е предназначено събитието

Фрийлансъри и експерти в областта на комуникациите и продажбите.
Собственици на бизнес.
Всички, на които им се налага да говорят пред публика и да участват в бизнес преговори и/или имат медийни изяви.

Лектори

Борис Христов е съосновател на агенция 365labs.

Вход бeзплатен, с предварителна регистрация.

AI Developer BootCamp Bulgaria 2018
2018-12-15 12:00 - 18:30 | CowOrKing Space by Puzl, бул. "Черни връх" 47, София, Bulgaria
AI bootcamp е безплатно еднодневно събитие за ИТ специалисти, които се интересуват и развиват продукти и технологии, на основата на изкуствения интелект, базиран на платформата Microsoft AI, включително Cognitive Services, Bot Framework, Azure Machine Learning, Visual Studio Code Tools, Cognitive Toolkit.
За кого е предназначено събитието

За ИТ специалисти, предприемачи, собственици на бизнес, които се интересуват от технологии на основата на изкуствен интелект.

Лектори

Андрей Бъчваров, Боряна Петрова, Ивелин Андреев, Радослав Гатев. За подробности вижте програмата на събитието.

Вход безплатен, с предварителна регистрация.

Volontime - Как да изградим социално отговорен бранд?
2018-12-17 19:00 - 21:00 | betahaus, ул. "Крум Попов" 56-58, София, Bulgaria
„Волонтайм“ е социално предприятие – предоставя бизнес услуги, свързани с корпоративна социална отговорност (КСО). Екипът на социалната мрежа за добри дела ще сподели реални примери за компании, внедрили КСО в своя бизнес и ще разкаже какъв е бил ефектът от това. Ще научиш и как „Волонтайм“ работи с неправителствените организации и развива доброволчество.
За кого е предназначено събитието

За предприемачи, които развиват КСО, за фрийлансъри, които работят по КСО проекти, доброволци, представители на НПО сектора.

Лектор

Габриела Пресолска, съосновател на Волонтайм

Вход безплатен, с предварителна регистрация.

Journalists ft. Startups
2019-01-10 19:00 - 21:00 | CowOrKing Space by Puzl, бул. "Черни връх" 47, София, Bulgaria
Неформална среща между предприемачи, фрийлансъри и журналисти, на която ще се обсъждат следните теми:

как новостартиращите компании да привлекат вниманието на медиите;
как да създават интересно съдържание;
как да работят с онлайн, печатни и електронни издания, блогъри.

Представители на вестник „Капитал“ и на Блумбърг тв ще разкажат за своя опит с представители на бизнеса.
За кого е предназначено събитието
• За фрийлансъри и собственици на бизнеси, свързани с маркетинга, рекламата, ПР, журналисти.
Вход безплатен, с предварителна регистрация.

Inspiration Photo Conference
2019-01-12 09:30 - 19:00 | INTERPRED WTC Sofia, бул. "Драган Цанков" 36, София, Bulgaria
Среща с някои от най-вдъхновяващите български и чуждестранни фотографи, възможност да развиеш нови умения и да създадеш интересни контакти – това ти предлага първата международна фотографска конференция в София.
Някои от основните теми, включени в програмата, са:

как монетизираш заниманията си с фотография;
как да разказваш истории с фотографиите си;
как да изградиш собствен стил и да се реализираш като фотограф;
как да промениш живота на хората с помощта на фотографията.

Виж цялата програма, както и подробности за лекторите, които ще говорят на конференцията.

За кого е предназначено събитието

За фотографи – професионалисти и любители – снимащи във всички жанрове.
За всеки, който се интересува от начина, по който фотографията си взаимодейства с живота и го променя.

Цени
Видовете билети са доста, крайният срок за записване и купуване на някои от тях е 08.01.2019 – разгледай всички възможности и избери подходящата за теб.

One. Story. Hero - мастърклас на Рафал Бояр
2019-01-13 11:00 - 16:00
Рафал Бояр ще е лектор на първата международна фотографска конференция в София на 12 януари. В деня след нея 12 до 15 човека ще имат възможност да участват в неговия мастърклас.
Той е със силна практическа насоченост и ако искаш да правиш наистина добри фотографии и да се издържаш от фотографската си страст, ще ти е полезно да го посетиш.
Основните теми, включени в обучението са:

елементите на добрата история;
как да структурираш работата си;
как да спечелиш доверието на хората, за да ти позволят да разкажеш тяхната история;
как да намериш перфектните за теб клиенти;
как да работиш с двойките – теория + видео демонстрация от сесии на Рафал
как да правиш анимирани GIF-ове;
откъде да черпиш идеи;
с какво ще ти помогне поддържането на добър блог.

Цени
Брой участници: 12 – 15 човека.
Цена на билета: 400 лв./350 лв. за членове на Клуб Фото Свят
Пакетна цена мастърклас + билет за конференцията Inspiration Photo Conference: 500 лв. / 450 лв. за членове на Клуб Фото Свят
Виж повече информация и се запиши.

Бъди от първите с билет за TEDxSofia 2019
2019-01-13 17:00 - 19:00 | Cush.bar, ул. Екзарх Йосиф 37, София
Всяка година продажбата на билети за #TEDxSofia започва с вълнуваща предварителна среща. Не само можете да купите билет на по-ниска цена, но и се запознавате с екипа и с част от публиката (ако сте фен на #TEDxSofia, знаете, че в залата седят хора, които е чест и удоволствие да познаваш).
По време на събитието цената на билетите за#TEDxSofia 2019 е:

първите 13 билета – 30 лева;
следващите 87 – 40 лв;
всички останали билети – 50 лв.

За по-лесно разчупване на ледовете по време на срещата, а и за да ви остане спомен, ораганизаторите са предвидили и размяна на книги. Носите ваша любима книга, която искате да споделите и я разменяте за заглавие, любимо на някой друг.
За кого е предназначено събитието

За всички, които се вълнуват от нови идеи и постижения и искат да посетят TEDxSofia 2019.

Вход безплатен.
Всеки, който желае да закупи билет на 13 януари, предварително трябва да попълни регистрационна форма.
Важно! Цената на билета не се определя от деня и часа на записването в регистрационната форма, а от момента на закупуване на място на 13 януари.

Информационна среща „Творческа Европа“ за разработчици на компютърни игри
2019-01-18 16:00 - 18:00 | Cosmos Coworking Camp, ул. Ангел Кънчев 3, София
Какви са възможностите за проектно финасиране на компании, разработващи компютърни и видео игри – за това ще разкаже директорът на европейската програма „Творческа Европа“, подпрограма „МЕДИА“ – Камен Балкански по време на срещата. Ще даде и пояснения по процедурата за кандидатстване, ще отговори на въпроси.

За кого е предназначено събитието
• За представители на компании, които разработват компютърни и видео игри, ИТ специалисти, експерти по европейски проекти.

Лектор

Камен Балкански, директор на европейската програма „Творческа Европа“- подпрограма „МЕДИА“.

Вход безплатен, с предварителна регистрация.

Работилница „Подобряваме Уикипедия снимка по снимка“
2019-01-18 18:30 - 20:00 | Гьоте институт, ул. Будапеща 1, София
В рамките на обучението екипът от Уикипедия специалисти ще покаже как се качват снимки в мултимедийното хранилище „Общомедия“ през десктоп версията на енциклопедичния сайт или през мобилното приложение за Android.
Те ще обяснят принципите на енциклопедичната илюстрация и какво означават свободните лицензи, под които трябва да се лицензира текстовото и мултимедийното съдържание в Уикипедия. Ще покажат и как качените снимки могат да се добавят като илюстрации на статиите в енциклопедията.

За кого е предназначено събитието

За фотографи, специалисти по комуникации, блогъри, журналисти, изследователи.

Лектори

Жюстин Томс и Спасимир Пилев, редактори в българската версия на Уикипедия.

Вход безплатен. За участие в работилницата е препоръчително да носите лаптоп или смартфон под Андроид, както и подходящи собствени снимки, с които могат да се илюстрират статии в Уикипедия.

Работилница „Първи стъпки в Etsy“
2019-01-26 10:00 - 16:30 | ARTery, ул. Бузлуджа 44, София
Илиян Опрев и Стелиана Кемчева ще ви споделят своя опит в създаването на Etsy магазин. Те ще ви научат как да избягвате най-често срещаните грешки и как успешно да предлагате ръчно изработени предмети, услуги или произведения на изкуството.
За кого е предназначено събитието

За всички, които искат да продават в Etsy.

Лектори

Илиян Опрев е управляващ партньор в Artery.
Стелиана Кемчева е професионален водещ на събития и обучения. Агенцията има 4 години опит с Etsy и успешни проекти с 200+ Etsy магазина от 4 континента.

Вход платен, с предварителна регистрация. Обучението е предвидено за максимум 12 човека. Цената от 120 лв. с ДДС включва участие в работилницата и учебни материали, възможност за лична консултация, 2 кафе паузи.

Несеминарът 2019
2019-01-26 10:00 - 19:00 | НДК, пл."България"1, София
Юли Тонкин организира Несеминарът – едно от най-голямите събития за личностно развитие в България. Темите, които набелязва в програмата си са:

как да имаш повече енергия,
как да управляваш финансите си,
как да откриеш призванието си,
как да имаш повече време.

Прочети повече за събитието.
За кого е предназначен „Несеминарът“

За всички, които се интересуват от темите, свързани с личностното развитие.

Лектор

Юли Тонкин е мотиватор и автор на книги за личностно развитие.

Вход платен, с предварителна регистрация. До 22 декември се предлагат промоционални билети в четири категории в различни сектори на залата:

Златен билет за двама на цена 119 лв.
Платинен билет за двама – 149 лв.
Диамантен билет за двама – 199 лв.
ВИП билет, който включва и вечеря с Юли Тонкин, обучение и месечни срещи – 399 лв.
